Komil Ferxanov

Komil Abdulboriyevich Ferxanov (1964-yil 5-sentyabr, Dushanbe — 2021-yil 17-iyun, Ulyanovsk) — sovet va rus futbolchisi, hujumchi va yarim himoyachi.

 Biografiya 
Dushanbe futboli tarbiyalanuvchisi. 1982-yilda u „Pomir“ jamoasi tarkibida birinchi ligada debyut qildi, ammo toʻrt mavsumda bor-yoʻgʻi 21 ta oʻyinda maydonga tushib, asosiy oʻyinchiga aylana olmadi. U Tojikiston SSR yoshlar terma jamoasida oʻynagan, 1983-yilda Krossing turnirining ramziy jamoasiga kirgan, ushbu turnirning ikki karra gʻolibi hisoblanadi (1980, 1983)Futbol! i tolko futbol!.

Keyinchalik u Smolenskning „Iskra“ va „Vaxsh“ (Qoʻrgʻon-tepa) jamoalarida oʻynadi. 1987-yilda u Dushanbening „Pomir“ jamoasiga qaytidi, biroq bor-yo‘g‘i bitta kubok o‘yinida maydonga tushdi. SSSR chempionatining soʻnggi mavsumlarida u „Xoʻjand“ va „Regar-TadAZ“ jamoalarida SSSR ikkinchi ligasida oʻynadi va yuqori oʻyin koʻrsatishi bilan ajralib turdi. 1990-yilgi mavsumda 19 ta, 1991-yilgi mavsumlarda esa 22 ta gol urgan.

SSSR parchalanganidan soʻng u Oʻzbekiston Oliy ligasi vakili Namanganning „Navbahor“ jamoasiga oʻtdi. Mustaqil Oʻzbekiston chempionatining birinchi mavsumida 19 ta oʻyin oʻtkazib, ikkita gol urdi. Komil Oliy ligada toʻp surgan dastlabki legioner futbolchilardan bir boʻldi. 1992-yil mavsum soʻngida u Rossiya chempionatiga koʻchib oʻtdi va birinchi liganing „Turbostroitel“ (Kaluga) jamoasiga oʻtdi. Kaluga jamoasi safida besh yil oʻynadi. Jamoasi safida 100 dan ortiq oʻyin oʻtkazdi. 1995-yilda u 11 ta gol bilan uchinchi liga zona turnirining eng yaxshi toʻpurari boʻldi. 1997-yilda „GBK Kokkola“ jamoasi uchun Finlandiya ikkinchi divizionida oʻynagan. Ulyanovsk „Volga“ futbolchining soʻnggi professional klubiga aylandi.

 Shahsiy hayot 
Futbolchilik faoliyatini tugatgandan soʻng, u Ulyanovskda yashagan, biznes bilan shugʻullangan. Uylangan, ikki qizi bor edi.

U 2021-yil 17-iuyn kuni Ulyanovskda futbol oʻynab yurganida yurak xurujidan vafot etdi.

 Manbalar 

 Havolalar 


Turkum:Alifbo boʻyicha futbolchilar
Turkum:Dushanbelik futbolchilar
Turkum:SSSR erkak futbolchilari
Turkum:Tojikistonlik erkak futbolchilar
Turkum:Rossiyalik erkak futbolchilar
Turkum:Futboldagi erkak hujumchilar
Turkum:CSKA Pomir Dushanbe futbolchilari
Turkum:FC Iskra Smolensk futbolchilari
Turkum:FC Khatlon futbolchilari
Turkum:Xoʻjand klubi futbolchilari
Turkum:Regar-TadAZ klubi futbolchilari
Turkum:FK Turbostroitel Kaluga futbolchilari
Turkum:GBK Kokkola futbolchilari
Turkum:FC Volga Ulyanovsk futbolchilari
Turkum:Navbahor futbolchilari
Turkum:Rossiyalik muhojir erkak futbolchilari
Turkum:Oʻzbekistondagi muhojir erkak futbolchilar
Turkum:Finlandiyadagi muhojir erkak futbolchilar
Turkum:Oʻyinlar va mashgʻulotlar vaqtida vafot etgan futbolchilar